**טִירוּבַלַּה** (במלאיאלאם: **തിരുവല്ല**) היא עיר בנפה בעלת אותו שם, במחוז פאטהנאמטהיטטה (אנ') במדינת קרלה, הודו. העיר מתפרסת על שטח של 27.94 קילומטרים רבועים. היא שוכנת על גדות הנהר פמבה ונהר מנמלה, היא אזור יבשתי המוקף נחלים ונהרות.

טירובלה ידועה כ"ארץ ההודים שאינם תושביה" יש בה רכוז גבוהה של הודים זרים. היא נחשבת כבירת המסחר והפיננסים של המחוז בשל הפעילות הכלכלית הרבה המתקיימת בה. קבוצת הגיל שמעל גיל 40 מהווה כמעט 54% מאוכלוסיית העיר. טירובלה מפורסמת גם בריקודי הקתקאלי Kathakali הפולחניים, שמתקיימים במקדש Sreevallabha כמעט כל יום בשנה. ארמון נדופורם (אנ') ליד טירובלה שייך למשפחת המלוכה Valluvanad (אנ'), אשר במקור היו שליטי אנגדיפורם (אנ') במחוז מלאפורם בימינו.

דמוגרפיה
--------

טירובלה משתרעת על שטח של 27.94 קילומטרים רבועים. בשנת 2011 אוכלוסיית העיר הייתה 52,883 תושבים. הגברים בעיר מהווים 48% מהאוכלוסיית העיר והנשים 52%. האוכלוסייה שמתחת לגיל 6 שנים מהווה 5% מאוכלסיית טירובלה. העיר נאבקת באוכלוסייה המזדקנת שמעל גיל 65. התמ"ג של העיר לנפש הוא 10,455 דולר. בטירובלה ישנה קהילה הודית גדולה שחבריה אינם אזרחי הודו (הם ילידי משפחות הודיות, החיות מחוץ להודו).

אטימולוגיה
----------

מסורת עתיקה מספרת שהשם טירובלה Thiruvalla נובע מצמד המילים "Vala Vaay", על שם הנהר Manimala שהיה ידוע בשם Vallayār בימי קדם. לפני שהכבישים פותחו, התפתח הכפר טירובלה בשפך הנהר Vallayar, שחיבר מקומות רחוקים וקרובים דרך נתיבי המים, באותם ימים המקום היה ידוע בשם Valla vāi (ואי, בשפת מלאיאלאם העתיקה פירושו, שפך נהר). מאוחר יותר נוספה לשם הקידומת Thamizh 'Thiru (שפירושו קדוש/נערץ) והפכה ל-Thiruvala. הפרוש המילולי של השם "שפך הנהר הקדוש/הנערץ".

היסטוריה
--------

### התקופה העתיקה

ישנן עדויות רבות המצביעות על כך שהאזור היה מיושב מאז שנת 500 לפנה"ס, יישוב מאורגן הוקם באזור רק בסביבות שנת 800 לספירה. האזורים הנוכחיים נירנאם (אנ') וקדאפרה בחלק המערבי של טירובלה היו שקועים מתחת לים לפני כן.

קיים דיווח על גרזני אבן שנמצאו באזור טירובלה, מהתקופה הנאוליתית ואף מתקופה מוקדמת יותר. טירובלה היא אחת מ-64 יישובי הברהמינים במדינת קרלה וגם אחת החשובות מהן. הגאוגרף הרומי תלמי מזכיר את נהר באריס, המזוהה כנהר "פמבה" הנוכחי.

טירובלה הייתה גם מרכז מסחרי חשוב בצמוד לנמל נירנאם בימים הקדומים, כי שמתאר פליניוס הזקן כ"נלסינדה" (אנ'). ניתן להסיק מכך, שהעיר "באקארה"ייתכן שהייתה נמל "פורקאד" (אנ') המודרני. העובדה שהאדמה במערב טירובלה המודרנית היא חול מסוג חול ים הכולל צדפים, מוכיחה שנירנאם וכל מערב טירובלה היו יכולים להיות באזור חוף ים.

### המאות ה-10–12 לספירה

לוחות הנחושת מטירובלה (הלוח הימני כתוב בעברית)
עד תחילת המאה ה-10 לספירה, שושלת מלכי איי (אנ') הייתה הדומיננטית בקרלה. הם שלטו מטירובלה בצפון ועד Nagercoil בדרום. תלמי הרומאי כתב, מנהר באריס (נהר פמבה) ועד כף קומורין "איוי". לוחות הנחושת שנמצאו בטירובלה מתארות את החיים בקרלה עד המאה ה-12, הלוחות הן תיעוד המתרכז בתיאור חיי החברה סביב המקדש בטירובלה (כולל בכתב עברי). המקדש בטירובלה היה בית ספר גדול ללמידה וודית ("Thiruvalla salai"), שהיה אחד ממרכזי הלמידה הבולטים בקרלה. מרכז הלמידה Thiruvala salai היה אחד העשירים ביותר מבין בתי הספר הוודיים של קרלה, ולפי לוחות הנחושת, תלמידי בית הספר הואכלו ב-350 נאז'ים של אורז מדי יום. מקדש Sri Vallabha היה אחד המקדשים העשירים ביותר של קרלה העתיקה, כפי שעולה מהכתוב בלוחות הנחושת. בשל העובדה שהלוחות עתיקות, אורך התכנים, ואופי השפה, לוחות הנחושת של טירובלה מהווים את "הספר הראשון בשפת מלאיאלאם", לפי פרופ'. אלמקולאם (אנ').

גאוגרפיה ואקלים
---------------

טירובלה שוכנת בגובה של 9 מ' מעל פני הים, באגן הניקוז של הנהרות פמבה (אנ') ומנימלה (אנ'). בעיר קיימת רשת של נחלים ותעלות טבעיות (הנקראות "תודו" במליאלאם). העיר יושבת על אדמת סחף נהרות, ובחלקים המזרחיים שלה יש אדמה מסוג טיט המסווגת כתחת אזור אגרו-אקולוגי של "דרום מידלנדס", בעוד שבפרברים המערביים כגון נירנאם יש סוג של אדמה חולית יותר הדומה לאדמת חול ים. (אזור אגרו-אקולוגי של קוטאנאד) באזור קוטנאד העליון בטירובלה יש אדמה מסוג "Karappadam", שהיא אדמה במרקם חרסית, בעלת חומר אורגני גבוה, והיא נמצאת באזורים הנמצאים בגובה של כ-1–2 מ' מעל פני הים.

האקלים בטירובלה מסווג כאקלים מונסון טרופי. שבו יורד גשם משמעותי ברוב חודשי השנה. לעונה היבשה הקצרה יש השפעה מועטה על האקלים הכללי. סיווג האקלים על פי Köppen-Geiger הוא Am. הטמפרטורה בעיר עומדת על 27.3 מעלות צלזיוס בממוצע. כמות המשקעים הממוצעת בשנה עומדת על 3298 מ"מ.

הטמפרטורה הממוצעת היא 29.0 מעלות צלזיוס. אפריל הוא החודש החם ביותר בשנה. ביולי הטמפרטורה הממוצעת הנמוכה ביותר בשנה והיא עומדת על 26.4 מעלות צלזיוס. בין החודשים היבשים והרטובים ביותר, ההבדל במשקעים הוא 574 מ"מ. כמות המשקעים הנמוכה ביותר יורדת בחודש ינואר, הממוצע החודשי עומד על 22 מ"מ. בחודש יוני יורדת כמות המשקעים הגבוהה ביותר בממוצע של 596 מ"מ.

בשל הקרבה לקו המשווה, שינויי הטמפרטורה הממוצעת בטירובלה הם מעטים מאוד. במהלך השנה, הטמפרטורות הממוצעות משתנות ב-2.6 מעלות צלזיוס בלבד.

טירובלה ידועה בעיקר בזכות מזג האוויר הנעים שלה. רוחות מונסון דרום מערביות מביאות לטירובלה ממטרים כבדים החל מחודש אוגוסט למשך מספר חודשים. הזמן הטוב ביותר לבקר בעיר אחרי עונת גשמי המונסון.

| **אקלים בטירובלה  Thiruvalla  נתוני מזג האוויר הממוצעים בטירובלה בין השנים 1991–2021** |
| --- |
| חודש | ינואר | פברואר | מרץ | אפריל | מאי | יוני | יולי | אוגוסט | ספטמבר | אוקטובר | נובמבר | דצמבר | שנה |
| טמפרטורה יומית מרבית ממוצעת (C°) | 31.3 | 31.7 | 32.7 | 32.7 | 32 | 29.8 | 29.8 | 29.8 | 30 | 30 | 30 | 30.7 | 30.9 |
| טמפרטורה יומית מזערית ממוצעת (C°) | 22.5 | 23.4 | 24.7 | 25.4 | 25 | 23.9 | 23.9 | 23.8 | 24 | 23.8 | 23.5 | 22.6 | 23.9 |
| משקעים ממוצעים (מ"מ) | 22 | 35 | 60 | 155 | 320 | 596 | 542 | 372 | 284 | 326 | 210 | 54 | 2,976 |
| מקור:  |

חינוך ובריאות
-------------

בית הספר הממוסד הראשון הוקם בטירובלה באמצע המאה ה-18. הוראת האנגלית החלה בעיר, בבית הספר המסיונרי CMS שבטירובלה. בנוסף מתקיימים בעיר עוד 4 בתי ספר תיכוניים שרמת הלימודים בהם עומדת בסטנדרטים גבוהים. בשנת 1952 הוקמה בעיר המכללה הראשונה ומאוחר יותר הוקמו עוד 2 מכללות.

בעיר ישנם חמישה בתי חולים שאחד מהם הוא בית חולים אוניברסיטאי.

דָת
---

 מקדש Sree Vallabha השוכן בטירובלה בו מתקיימים אירועי ריקוד הקתקאלי הפולחניים. (בצילום נראה מגן דוד כאחד הסמלים המעטרים את המקדש)
 St. John's Cathredrel
בתוך הגבולות העירוניים המודרניים של טירובלה חיים בה, מספר כמעט שווה של נוצרים (48.03%) והינדים (46.92%). המוסלמים מהווים 4.80% מהאוכלוסייה.

כנסיית סנט אנטוניס, מוטעור
בטירובלה שוכן מקדש Sree Vallabha (אנ') שהוא היחיד מסוגו במדינה שבו מתקיימים אירועי קתקאלי Kathakali כמנחה פולחנית מדי ערב.

ספורט
-----

ענפי הספורט הפופולריים בטירובלה הם כדורגל וקריקט.  העיר טירובלה מארחת טורנירי כדורגל וקריקט רבים ברמת המחוז והמדינה. יש בטירובלה אצטדיון שמתוחזק על ידי המועצה העירונית. בו מקיימים רוב הטורנירים. הוא נקרא גם "אצטדיון פריטי". 

### כדורגל

בנוסף לאצטדיון העירוני קיים בעיר בית ספר לכדורגל בשם Little Flower UP, West Othera. ילדים בגילאי 6 עד 16 מקבלים בו הדרכה. כדורגלן העבר KT Chacko, אימן בבית הספר.

### קריקט מקורה

איגוד הקריקט של קרלה הקים בעיר את מתחם הקריקט המקורה ברמה עולמית עם 7–24 מתקני אימון. המתחם צמוד לאצטדיון העירוני והוא בנוי על 743.2 מטרים רבועים. המתחם מכיל גם ספרייה, חדר כושר, חדר ישיבות ואולם כנסים. מתקן הקריקט המקורה הוא המתקן הראשון מסוגו במדינה.

אוכל ופעילויות תרבות אחרות
--------------------------

העיר טירובלה מארחת אירועי תרבות רבים כולל מופעי פרחים, פסטיבלי אוכל ואירועים רבים אחרים מדי שנה.

ראו גם
------

* קרלה
* קוצ'י

קישורים חיצוניים
----------------

ויקישיתוף מדיה וקבצים בנושא **טירובלה** בוויקישיתוף
* אתר האינטרנט הרשמי של טירובלה (במלאיאלאם)
* Shocking Experience in Pathanamthitta Kerala| Thiruvalla Vlog| Land Of Non Resident Indians 🇮🇳, סרטון בערוץ "Rupesh Reang", באתר יוטיוב (אורך: 21:05)

הערות שוליים
------------

1. ↑  "Efforts on to give facelift to Thiruvalla". *The Hindu* (בIndian English). 2015-12-17. ISSN 0971-751X. נבדק ב-2016-03-20.
2. ↑  "Where Kathakali is a daily affair". *The Hindu* (בIndian English). 2006-08-11. ISSN 0971-751X. נבדק ב-2018-08-25.
3. 1 2 3  Shree Vallabha Mahakshethra Charitham, P. Unnikrishnan Nair
4. ↑  "Indus Civilisation and Tamil Language – Part 03", page 34.
5. ↑  A. Sreedhara Menon, **A Survey Of Kerala History**, DC Books, 2007, מסת"ב 978-81-264-1578-6. (באנגלית)
6. ↑  Library, John Rylands (1967-01-01). *Bulletin of the John Rylands Library* (באנגלית). Kraus Reprint.
7. 1 2  Menon, A. Sreedhara (2007-01-01). *A Survey of Kerala History* (באנגלית). DC Books. ISBN 9788126415786.
8. 1 2  *Cultural Heritage of Kerala* (באנגלית). D.C. Books. 2008-01-01. ISBN 9788126419036.
9. ↑  Joseph, George Gheverghese (2009-12-10). *A Passage to Infinity: Medieval Indian Mathematics from Kerala and Its Impact* (באנגלית). SAGE Publications India. ISBN 9788132104810.
10. ↑  Congress, Indian History (1970-01-01). *Proceedings of the Indian History Congress* (באנגלית).
11. 1 2  "KISSAN – Kerala". *kissankerala.net*. נבדק ב-2016-03-20.
12. 1 2  Thiruvalla climate: Average Temperature, weather by month, Thiruvalla weather averages - Climate-Data.org, en.climate-data.org
13. ↑  "Climate: Thiruvalla - Climate graph, Temperature graph, Climate table - Climate-Data.org". *en.climate-data.org*. נבדק ב-2016-03-20.
14. ↑  "Thiruvalla". *native planet*. נבדק ב-16 בינואר 2020. `{{cite web}}`:  (עזרה)
15. ↑  נתוני מזג האוויר הממוצעים בטירובלה, קרלה, הודו, בין השנים 1991–2021 על פי אתר climate-data
16. ↑  ചരിത്രം | Thiruvalla Municipality, web.archive.org, ‏2016-08-23
17. ↑  Census of India – Thiruvalla City population Religion data
18. ↑  "Thiruvalla Town". *keralatourism.org*. נבדק ב-16 בינואר 2020. `{{cite web}}`:  (עזרה)
19. ↑  "This Tiruvalla Defender Stood Like a Wall in London Olympics". *The New Indian Express*. נבדק ב-2016-03-20.
20. ↑  "Untitled Document". *cricketarchive.com*. אורכב מ-המקור ב-31 במרץ 2016. נבדק ב-2016-03-20. `{{cite web}}`:  (עזרה)
21. ↑  "World-class indoor cricket facility for Thiruvalla". *The Hindu* (בIndian English). 2015-09-09. ISSN 0971-751X. נבדק ב-2016-03-20.
22. ↑  *Flower show thiruvalla 2020, Pushpotsav Thiruvalla, Pushpamela, Pushpamela Thiruvalla, 2020* (באנגלית), נבדק ב-2022-04-26
23. ↑  Staff Reporter (2012-01-10). "School children organises unique food fest in Thiruvalla". *The Hindu* (בIndian English). ISSN 0971-751X. נבדק ב-2022-04-26.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007565182105171
* GND: 4598756-7
* LCCN: n89113228
* VIAF: 154889708
* WorldCat (עם VIAF): 154889708

 |